Binkamina

BinkaminaEuskalterm: [Farmakoak Hiztegia] [2022] jarduera hodi-zabaltzaile periferikoa duen farmako alkaloidea da, modu naturalean inkonte-belar txiki landaretik ateratzen dutena. Garuneko oxigenatzailea eta hipertentsioaren aurkakoa da. Kimikoki, azido 14,15-dihidro-14-hidroxieburnamenina-14-karboxilikaren metil esterra da. Binkaminatik dator binpozetina izeneko farmako sintetiko nootropikoa.

 Farmakologia eta ekintza-mekanismoak 
Binkaminak zirkulazioa errazten du garunean, gehienbat zirkulazio orokorrean ia eraginik izan gabe; horri esker, erreakzio-hipotentsioa eragiteko beldurrik gabe erabil daiteke. Farmakoari egotz dakizkiokeen ekintzen artean daude:

 Mintz hematoentzefalikoa iragazkortu, oxigenoa hartu ahal izateko.
 Neuronaren elektrogenesia berrezartzea, nerbio-zelularen barruan glukosaren oxidazio "aerobiko osoa" dela eta. Prozesu horrek glukolisiaren degradazio osatugabearen produktuak (azido laktikoa eta pirubikoa) ezabatzen ditu, eta garun-eremuan CO2 kontzentrazioa handitzen du; horri esker, neuronaren inguruko mikrozirkulazioa erregulatzen da.
 Odol-irrigazioa berrezartzea, erresistentzia baskularra murriztean.Data On File: Farmacéutica Grupo Roussel

 Farmakozinetika 
Binkaminak proteina plasmatikoekin bat egiten du modu itzulgarrian, eta behazun-bidetik, giltzurrun-bidetik eta, kantitate txikitan, gorozkien bidez ezabatzen da. Plasma-mailak ahoz eman eta 2 ordura iristen dira gorenera, eta badakigu 5 ordu inguru ematen dituztela aktibo.

 Kontrako erreakzio ezagunak 
Edoskitzaroan edo haurdun dauden emakumeek ez dute binkamina hartu behar, karen-hesia zeharkatzen baitu.

Binkamina denbora luzean eta mugagabean adineko pertsonetan erabil badaiteke ere, pertsona gutxi batzuek hipersentikortasuna izan dezakete botikarekiko.Alcaloides nootropicos: una mirada bioquímica. Tesis profesional; Autor: PhD Gerardo García; Monterrey, México

 Erabilera terapeutikan 
Binkamina arrakastaz erabili dute zirkulazio-gutxiegitasun progresiboan, eta ezaugarri hauek ditu: akufenoak, zefaleak, memoria-arazoak eta arreta-zailtasunak. Garun-esklerosi kronikoan. Garun-gutxiegitasunean. Eta oftalmologian aukerakoa izan daiteke begi-hondoko endekapenezko erretinopatiak eta sindrome iskemikoak arintzeko.

 Erreferentziak 

 Kanpo estekak 

Kategoria:Hodi-zabaltzaileak
Kategoria:Apocynaceaen dauden alkaloideak
Kategoria:Nootropikoak